《高宗皇帝挽词 其六》
宋代·洪刍

翼善能传圣，巍巍又见尧。才逾知命岁，已禅拱辰朝。

玉册三加峻，琼宫十闰超。大章传懿铄，稽古耀宗祧。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。